**Molėtų rajono savivaldybės taryba**

**SPRENDIMAS**

**Dėl SAVIVALDYBĖS TURTO PERDAVIMO ŽEMĖS ŪKIO AGENTŪRAI PRIE ŽEMĖS ŪKIO MINISTERIJOS PAGAL PANAUDOS SUTARTĮ**

2024 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, 4 dalimi, 27 straipsnio 1 dalies 2 punktu, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.1, 4.1 papunkčiais, atsižvelgdama į Molėtų rajono savivaldybės administracijos direktoriaus 2024 m. balandžio 16 d. įsakymą Nr. B6-146 „Dėl Molėtų rajono savivaldybės turto pripažinimo nereikalingu“, Žemės ūkio agentūros prie Žemės ūkio ministerijos 2024 m. vasario 22 d. raštą Nr. 2A-4.8E-122 „Dėl administracinių patalpų poreikio“,

Molėtų rajono savivaldybės taryba nusprendžia:

1. Perduoti biudžetinei įstaigai Žemės ūkio agentūrai prie Žemės ūkio ministerijos, kodas 304894892, buveinės adresas: Vilniaus m. sav., Vilniaus m., Gedimino per. 19, pagal panaudos sutartį 10 (dešimčiai) metų neatlygintinai naudoti savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas ir savivaldybės veiklai nenaudojamas 20,97 kv. m ploto patalpas (iš jų: 11,52 kv. m patalpą, plane pažymėtą 1-12, 3,89 kv. m patalpą, plane pažymėtą 1-11 ir 5,56 kv. m bendro naudojimo patalpų, plane pažymėtų: 1-1, 1-2, 1-17, 1-18) administraciniame pastate (inventorinis Nr. 181001; registro Nr. 44/137352; unikalus Nr. 6297-7000-3018; plane pažymėtame 1B2p; bendras plotas 352,18 kv. m), esančiame Molėtų r. sav., Molėtų m., S. Dariaus ir S. Girėno g. 4, vykdyti nuostatuose numatytą veiklą. Patalpų įsigijimo vertė 2725,26 Eur, likutinė vertė 2024 m. balandžio 1 d. 842,36 Eur.
2. Įgalioti Molėtų rajono savivaldybės administracijos direktorių pasirašyti 1 punkte nurodyto turto panaudos sutartį ir turto perdavimo–priėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras